Temeljem Statuta Centra za odgoj i obrazovanje Velika Gorica a u svezi s odredbama članka 34. Zakona o fiskalnoj odgovornosti („Narodne novine" broj 111/18) i članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine” broj 95/19), ravnateljica Centra za odgoj i obrazovanje Velika Gorica donosi

PROCEDURU UPRAVLJANJA I RASPOLAGANJA NEKRETNINAMA U VLASNIŠTVU CENTRA ZA ODGOJ I OBRAZOVANJE VELIKA GORICA

I. OPĆE ODREDBE

Članak 1.

Ovom procedurom uređuje se postupanje Centra za odgoj i obrazovanje Velika Gorica u svezi sa stjecanjem, raspolaganjem i upravljanjem nekretninama u vlasništvu Centra za odgoj i obrazovanje Velika Gorica (dalje Centar).

Članak 2.

Imovinu Centra čine sve nekretnine i pokretnine te druga imovinska prava koja koristi i njima raspolaže Centar u vrijeme donošenja kata o osnivanju Centra. Sredstva za rad koja su pribavljena od osnivača Centar čine imovinu Centra.

Članak 3.

Centar odgovara za obveze cijelo svojom imovinom. Osnivač Centra solidarno i neograničeno odgovara za njene obveze.

Članak 4.

Centar ne može bez suglasnosti ministarstva stjecati, opterećivati ili otuđiti nekretnine i drugu imovinu Centra čija pojedinačna vrijednost premašuje iznos od 70.000,00 kuna.

Članak 5.

Ravnatelj/ica ne može bez posebnog odobrenja nadležnog ministarstva nastupati kao druga ugovorna strana i s Centrom sklapati ugovore u svoje ime i za svoj račun, u svoje ime i račun trećih osoba ili u ime i za račun trećih osoba.

Članak 6.

Ravnatelj/ica Centra upravlja nekretninama u vlasništvu i zakupu pažnjom dobrog gospodara, na načelima zakonitosti, svrsishodnosti i ekonomičnosti, u interesu kvalitetnog obavljanja poslova iz nadležnosti Centra sukladno Zakonu o socijalnoj skrbi.

Članak 7.

Ova Procedura upravljanja i raspolaganja nekretninama u vlasništvu Centra za odgoj i obrazovanje Velika Gorica stupa na snagu danom donošenja.

KLASA: 012-04/20-02/2

URBROJ: 238/31-96-01-01-20-1

Velika Gorica, 16.10. 2020.

 Ravnateljica:

 Nikolina Vučković Barišić, prof. def.